
ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΔΗΜΟΤΙΚΗΣ ΣΥΓΚΟΙΝΩΝΙΑΣ



Το επιχειρησιακό πρόγραμμα «ΣΥΝ-ΚΟΙΝΩΝΙΑ» στοχεύει στην άρση της κοινωνικής, γεωγραφικής και οικονομικής απομόνωσης δημοτικών διαμερισμάτων και την προώθηση της προσπελασιμότητας και της τοπικής οικονομικής ανάπτυξης. 

Τελικοί δικαιούχοι του προγράμματος είναι όλοι οι ΟΤΑ της Ελλάδας εκτός των περιοχών εξυπηρέτησης από τον ΟΑΣΑ στην Αθήνα και τον ΟΑΣΘ στην Θεσσαλονίκη, όπου η συγκοινωνία επιδοτείται από τον κρατικό προϋπολογισμό.
Το πρόγραμμα θα διαρκέσει από 1/9/2007-31/12/2009 και θα χρηματοδοτηθεί από το αναπτυξιακό πρόγραμμα «ΘΗΣΕΑΣ». 

Το ανώτερο ετήσιο ποσό χρηματοδότησης κάθε πρότασης, είναι 200.000 €. Οι προτάσεις, «στο πρόγραμμα «ΣΥΝ-ΚΟΙΝΩΝΙΑ», πρέπει να κατατεθούν στην ΚΕΔΚΕ (Ακαδημίας 65 & Γενναδίου 8, 10 678 Αθήνα)  μέχρι τις 31/5/2007. 
Στη συνέχεια οι προτάσεις θα αξιολογηθούν από επιτροπή εμπειρογνωμόνων με κριτήρια: την πληρότητα συμπλήρωσης του τεχνικού δελτίου, τον εξυπηρετούμενο πληθυσμό, τις οικονομικές δυνατότητες του ΟΤΑ, τη γεωγραφική - κοινωνική απομόνωση με βάση το υπάρχον συγκοινωνιακό δίκτυο της περιοχής, τη δυσκολία προσβασιμότητας, την οικονομική προσπάθεια, τη μείωση του εισιτηρίου και τη βιωσιμότητα της πρότασης. 
Τα τελικά αποτελέσματα της αξιολόγησης θα ανακοινωθούν στην ιστοσελίδα της ΚΕΔΚΕ μέχρι τις 31/7/2007

Παράλληλα με το πρόγραμμα αυτό θα ξεκινήσει από την ΚΕΔΚΕ η διαμόρφωση σχετικής πρότασης που θα κατατεθεί στο επιχειρησιακό πρόγραμμα ενίσχυσης της προσπελασιμότητας του ΕΣΠΑ (Δ’ ΚΠΣ).

Για την καλύτερη εξυπηρέτηση των ΟΤΑ στην ιστοσελίδα της ΚΕΔΚΕ θα υπάρχει συμπληρωμένο  υπόδειγμα  του Τεχνικού Δελτίου. 
